Thomas Belasyse, 1. jarl Fauconberg

Thomas Belasyse, 1. jarl Fauconberg (født ca. 1627, død 31. desember 1700), var en engelsk adelsmann og satt i Kongelig råd. Han støttet den parlamentariske siden mot kongen i den engelske borgerkrigen. Han ble nært assosiert med Oliver Cromwell og giftet seg med Cromwells tredje datter Mary. Etter at monarkiet ble gjeninnført etter Cromwells død ble han medlem av Kongelig råd, Privy Council, til kong Karl II, og ble opphøyd til jarl av Vilhelm III.


== Liv og virke ==
Belasyse var den eneste sønn av Henry Belasyse som var den eldste sønn av Thomas Belasyse, 1. vicomte Fauconberg. I motsetning til sin rojalistiske far og bestefar støttet parlamentet i den engelske borgerkrigen og ble etter hvert en sterk tilhenger av Oliver Cromwell, så pass at han ble gift med Cromwells datter Mary i 1657. Hans far døde i 1647 og han etterfulgte sin bestefar til viscounty Fauconberg i bispedømmet Durham i 1652.
Belasyse snudde kappen med vinden og ble rojalist etter Cromwells død da monarkiet ble restaurert i 1660. Han ble utpekt til Kongens råd til Karl II, kaptein av vakten (i den posisjonen hvor han etterfulgte sin onkel lord Belasyse, og ambassadør i Venezia. Han var stattholder, Lord Lieutenant, av North Riding of Yorkshire (1660–1692). Han var en av adelsmennene som gikk sammen om å invitere protestantiske Vilhelm av Orange til England, og gikk således imot den sittende engelske kongen. Han ble av den nye kongen opphøyd den 9. april 1689 til rangen av jarl.
Fauconberg var medlem av den politiske klubben Green Ribbon Club etter 1660 og gjeninnføringen av monarkiet. Et grønt bånd var merket til den politisk-religiøse bevegelsen levellere under den engelske borgerkrigen. Mange av medlemmene i klubben hadde kjempet i den og det var en åpenbar påminnelse av deres radikale fortid.
Fauconberg døde i 1700. Han hadde ingen barn og ved sin død ble jarledømmet nedlagt, men hans tittel som vicomte ble gitt videre til hans nevø, Thomas Belasyse, 3. vicomte Fauconberg.


== Familie ==
Den 3. juli 1651 giftet Fauconberg seg med Mildred, datter av Nicholas, 2. vicomte Castleton. Hun døde den 8. mai 1656. Den 18. november 1657 giftet han seg med Mary Cromwell, den tredje datteren av Oliver Cromwell. Hun overlevde sin ektefelle med tretten år og døde den 14. mars 1713.


== Bibliografi ==
Mens han var i Italia oversatte og utga Fauconberg Histoire du gouvernement de Venise av den franske historikeren Abraham Nicolas Amelot de la Houssaye.


== Referanser ==


== Litteratur ==
Grant, Peter (2004–2008): «Belasyse [née Cromwell], Mary, Countess Fauconberg (bap. 1637, d. 1713)», Oxford University Press, Bellasis family 1500-1653 (PDF), side 7. Nettstedet for Ingilby History Arkivert 7. oktober 2011 hos Wayback Machine.
Keary, Charles Francis (1885): «Belasyse, Thomas, Earl Fauconberg» i: Leslie, Stephen: Dictionary of National Biography. IV. London: Smith, Elder & Co. ss. 142.
Nicolas, Sir Nicholas Harris & Courthope, William (1857): The historic peerage of England: exhibiting, under alphabetical arrangement, the origin, descent, and present state of every title of peerage which has existed in this country since the Conquest ; being a new edition of the «Synopsis of the Peerage of England», John Murray
Sherwood, Roy Edward (1997): Oliver Cromwell: King in all but Name, 1653-1658. Palgrave Macmillan. ISBN 0312176597.
Stater, Victor: «Belasyse, Thomas, first Earl Fauconberg (1627/8–1700)», Oxford University Press 2004–2008, Bellasis family 1500-1653 (PDF), ss. 5,5. Nettstedet for Ingilby History Arkivert 7. oktober 2011 hos Wayback Machine.


== Eksterne lenker ==
To sanger ved bryllupet for lord Fauconberg og lady Mary Cromwell, av Andrew Marvell.
Green Ribbon Club, Encyclopædia Britannica, 11. utg. 1911